නොරොච්චෝලේ ලක්විජය බලාගාරයේ අවසන් අදියර චීන ජනාධිපති ෂී ජිංපින් මහතා සහ ජනාධිපති මහින්ද රාජපක්ෂ මහතාගේ ප්‍රධානත්වයෙන් සැප්තැම්බර් මාසයේ දී විවෘත කිරීමට නියමිතය.නිල සංචාරයක් සඳහා ලබන මස මැද භාගයේ දී මෙරටට පැමිණෙන චීන ජනාධිපතිවරයා  අතින් විවෘත කෙරෙන ලක්විජය බලාගාරය චීන සමූහාණ්ඩුවේ සහන ණය ආධාර මත ඉදිකර ඇති අතර ඒ සඳහා වැය කැර ඇති මුදල අමෙරිකානු ඩොලර් මිලියන 1341කි.බලාගාරයේ ඉදිකිරීම් ජනාධිපති මහින්ද රාජපක්ෂ මහතාගේ අතින් 2006 වසරේ ආරම්භ කෙරුණු අතර ප්‍රථම අදියර යටතේ මෙගාවොට් 600ක් හා දෙවැනි හා තුන්වැනි අදියර යටතේ මෙගාවොට් 300ක් බැගින් මෙගාවොට් 900ක විදුලි ධාරිතාවක් ජාතික විදුලි බල පද්ධතියට එමඟින් එක් කෙරේ.මහින්ද චින්තන ඉදිරි දැක්ම යථාවත් කරමින් විදුලි අර්බුදයට ස්ථිර විසඳුමක් ලබාදීමට ජනාධිපති මහින්ද රාජපක්ෂ මහතා නොරොච්චෝලේ ගල් අඟුරු විදුලිබලාගාරය ඉදිකිරීමට පියවර ගැනීමෙන් සමස්ථ ගෘහ විදුලිය සියයට 97ක් ලබාදීමට සමත්ව ඇත .අසූව දශකයේ සිට විපක්ෂයේ හා ශ්‍රීලනිපයේ ඇතැම් නායකයින් ගල් අඟුරු බලාගාරයක් ඉදිකරිමට උත්සාහ ගත්තද දේශපාලන වාසි බලා එය ක්‍රියාත්මක නොකිරීම නිසා විදුලි අර්බුදය තවතවත් උග්‍රවිය. 2005දී බලයට පත් මහින්ද රාජපක්ෂ මහතා නොරොච්චෝලේ ගල් අඟුරු බලාගාරය ඉදිකිරීමට ඍජු තීරණයක් ගෙන මේරටේ පවතින විදුලි අර්බුදයට ස්ථිර විසඳුම් දීමට පියවර ගත්තේය..ඒ අනුව 2005 වසර වන විට ශ්‍රී ලංකාවේ සමස්ත නිවාස සංඛ්‍යාවෙන් 76.7% කට විදුලිය සපයා තිබූ අතර 2014 වනවිට එය 97% ක් බවට පත්වී තිබේ. 2005 වසරේ රටේ මුළු ස්ථාපිත විදුලි ධාරිතාවය මෙගාවොට් 2412 ක් වන අතර මේ වනවිට ඉන් මෙගාවොට් 3,363 ක් ලෙස ඉහළ නංවා තිබේ.චීන ජනරජයේ සහන ණය ආධාර මත 2006 වසරේදී නොරොච්චෝල බලාගාර ව්‍යාපෘතියේ ඉදිකිරීම් කටයුතු, ජනාධිපති මහින්ද රාජපක්ෂ මැතිතුමාගේ ප්‍රධානත්වයෙන් ආරම්භ කෙරුණු අතර සමස්ත ව්‍යාපෘතිය සඳහා වැය කෙරෙන මුදල ඩොලර් මිලියන 1341 කි.